

REPUBLIKA HRVATSKA PRIJEDLOG

VARAŽDINSKA ŽUPANIJA

**Županijska skupština**

KLASA: 245-01/23-01/7

URBROJ: 2186-01/1-23-1

Varaždin, 2023.

Na temelju članka 13. stavka 4. Zakona o zaštiti od požara ("Narodne novine" broj 92/10 i 114/22), članka 33. točke 4. Statuta Varaždinske županije ("Službeni vjesnik Varaždinske županije" br. br. 14/18, 17/20 i 65/20 - pročišćeni tekst, i 11/21), članka 56. Poslovnika o radu Županijske skupštine Varaždinske županije ("Službeni vjesnik Varaždinske županije" br. 26/18, 7/20, 65/20 – pročišćeni tekst i 11/21), a sukladno Procjeni ugroženosti od požara Varaždinske županije ("Službeni vjesnik Varaždinske županije" broj PUP-02/2021), Županijska skupština Varaždinske županije, na sjednici održanoj 2023. godine, donosi

GODIŠNJI PROVEDBENI PLAN

unapređenja zaštite od požara za područje **Varaždinske** županije za 2024. godinu

I.

U cilju postizanja učinkovitije i efikasnije razine zaštite od požara i tehnoloških eksplozija na području na području Varaždinske županije, Županijska skupština Varaždinske županije donosi Godišnji provedbeni plan unapređenja zaštite od požara za područje Varaždinske županije za 2024. godinu (u daljnjem tekstu Plan).

II.

Za unapređenje mjera zaštite od požara na području Varaždinske županije potrebno je u 2024. godini provesti sljedeće organizacijske i tehničke mjere:

1. ORGANIZACIJSKE MJERE

***1.1. NORMATIVNI USTROJ ZAŠTITE OD POŽARA***

1.1.1. Jedinice lokalne i područne samouprave dužne su raspraviti i uskladiti procjene i planove zaštite od požara i tehnoloških eksplozija u skladu s člankom 13. Zakona o zaštiti od požara.

Izvršitelji zadatka: Varaždinska županija, gradovi i općine

Sudjelovatelji: Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin

Vatrogasna zajednica Varaždinske županije

vatrogasne zajednice gradova i općina

Rok: kontinuirano

1.1.2. Sukladnu važećim propisima i Programu pojačanih mjera zaštite od požara na otvorenom prostoru, turističkim objektima i žitorodnom području županije, nužno je ažurirati odluku o zabrani spaljivanja biljnih i šumskih ostataka već u mjesecu ožujku zbog proljetnog spaljivanja.

Izvršitelj zadataka: Varaždinska županija

Sudjelovatelj: MUP RH, Ravnateljstvo CZ,

Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin

Vatrogasna zajednica Varaždinske županije

Rok: 31. ožujka 2024. godine

1.1.3. Predstavnička tijela lokalne samouprave dužna su kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine" broj 20/18, 115/18, 98/19).

Izvršitelj: Jedinice lokalne samouprave  
Rok: 01. svibnja 2024. godine

1.1.4. U prostorno-planskoj dokumentaciji, osim obveznog sadržaja propisanog posebnim zakonom i pod zakonskim aktom, ovisno o razini prostornog plana potrebno je posebno evidentirati i obraditi mjere iz područja procjene ugroženosti od požara i tehnoloških eksplozija sukladno važećim propisima.

Izvršitelji zadatka: Varaždinska županija, gradovi i općine

Sudjelovatelj: MUP RH Ravnateljstvo CZ

Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin

Rok: kontinuirano

***1.2. SUSTAV ZA PROVEDBU VATROGASNE DJELATNOSTI***

1.2.1. Temeljem procjena ugroženosti i planova zaštite od požara Županije, gradova i općina potrebno je skrbiti o organiziranosti utvrđenog broj vatrogasnih postrojbi sukladno odredbama Pravilnika o osnovama organiziranosti vatrogasnih postrojbi na teritoriju Republike Hrvatske („Narodne novine" broj 61/94).

Izvršitelji zadatka: Vatrogasna zajednica Varaždinske županije

Vatrogasne zajednice gradova i općina  
Rok: kontinuirano

1.2.2. Sukladno izračunu o potrebnom broju vatrogasaca iz procjene ugroženosti od požara i tehnološke eksplozije te plana zaštite od požara za gradove i općine osiguravati potreban broj operativnih vatrogasaca.

Izvršitelji zadataka: Javna vatrogasna postrojba Grada Varaždina

dobrovoljna vatrogasna društva

Sudjelovatelji: Vatrogasne zajednice gradova i općina  
Rok: kontinuirano

1.2.3. Provesti stručni nadzor nad stanjem opremljenosti i osposobljenosti javnih vatrogasnih postrojbi, dobrovoljnih vatrogasnih društava i vatrogasnih zajednica na području Županije.

Izvršitelj zadataka: Vatrogasna zajednica Varaždinske županije  
Sudjelovatelji: Vatrogasne zajednice gradova i općina

Javna vatrogasna postrojba Grada Varaždina

dobrovoljna vatrogasna društva  
Rok: kontinuirano

1.2.4. Održavati sjednice zapovjedništva vatrogasnih zajednica i na istima uskladiti planove za provođenje zadaća iz područja zaštite od požara i razraditi odgovarajuće operativne planove aktivnog uključenja svih subjekata zaštite od požara. Razraditi sustav pripravnosti, stupnjevito s obzirom na indekse opasnosti, kao i plansko uključivanje svih snaga i resursa u intervencije.

Izvršitelji zadatka: Vatrogasna zajednica Varaždinske županije

Vatrogasne zajednice gradova i općina

Sudjelovatelj: Varaždinska županija, gradovi i općine  
Rok: 15. ožujka 2024. - VZ Varaždinske županije

15. travnja 2024. - Vatrogasne zajednice gradova i općina

1.2.5. Na području gradova i općina temeljem procjene Zapovjedništva Vatrogasne zajednice Varaždinske županije ustrojiti motriteljsko - dojavnu službu s ciljem ranog i pravovremenog otkrivanja i dojave požara, te osigurati financijska sredstva potrebna za rad takve službe.

Izvršitelji zadatka: Hrvatske šume d.o.o.

Javna ustanova za upravljanje zaštićenim prirodnim vrijednostima na području Varaždinske županije

Sudjelovatelj: Vatrogasna zajednica Varaždinske županije Vatrogasne zajednice gradova i općina

Rok: 31. svibnja 2024. godine

1.2.6. Uključiti se u organizaciju informativno-savjetodavnih sastanaka s predstavnicima lokalne uprave i samouprave, zainteresiranim osobama za zaštitu od požara, pučanstvom, odgojno-obrazovnim ustanovama, na kojima će se razmotriti i analizirati tijek priprema i provedbe aktivnosti zaštite od požara tijekom godine i upoznavanje s opasnostima i posljedicama od izbijanja požara.

Izvršitelji zadatka: Vatrogasna zajednica Varaždinske županije

Vatrogasne zajednice gradova i općina gradovi i općine

MUP RH, Ravnateljstvo CZ  
Rok: kontinuirano

1.2.7. Za potrebe intervencija gašenja požara i izrade šumskih prosjeka u akcijama sprječavanja širenja nastalog požara pri pravnim osobama koje gospodare šumama planirati, osnovati, opremiti i osposobiti radne ekipe šumarskih djelatnika s odgovarajućom opremom i sredstvima veze. Za provedbu ove točke iz planiranih sredstava društva Hrvatske šume, odnosnonadležnih šumarija treba osigurati potrebna financijska sredstva. Popis ekipa s opremom te plan angažiranja potrebno je dostaviti nadležnom županijskom vatrogasnom zapovjedniku najkasnije do 31. svibnja 2024. godine.

Izvršitelj zadatka: Hrvatske šume d.o.o., nadležne šumarije

Sudjelovatelji: Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin

Vatrogasna zajednica Varaždinske županije  
Rok: 31. svibnja 2024. godine

2. TEHNIČKE MJERE

***2.1. PROVEDBA PREVENTIVNIH AKTIVNOSTI***

2.1.1. Obavljati nadzor nad provedbom mjera zaštite od požara i tehnoloških eksplozija, posebno onih subjekata koji predstavljaju poseban gospodarski, poljoprivredni, turistički ili interes za zaštitu prirode i okoliša, te nadzor vatrogasnih prilaza i površina za operativni rad vatrogasnih vozila u JLS prema Pravilniku o uvjetima za vatrogasne pristupe („Narodne novine“ broj 35/94, 55/94, 142/03)

Izvršitelj zadatka: MUP RH, Ravnateljstvo CZ,

Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin

Rok: kontinuirano

2.1.2. JP Hrvatske željeznice dužne su izraditi godišnji plan čišćenja uz prometne pravce koji prolaze Varaždinskom županijom, tretirati, čistiti pružni pojas od lako zapaljivih tvari odnosno tvari koje bi mogle izazvati požar i omogućiti njegovo širenje. Za provedbu ove točke treba osigurati financijska sredstva iz planiranih sredstava navedenog Javnog poduzeća. Godišnji plan čišćenja po donošenju dostaviti sudjelovateljima zadaće.

Izvršitelj zadatka: JP Hrvatske željeznice

Sudjelovatelji: MUP RH, Ravnateljstvo CZ

Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin

Vatrogasna zajednica Varaždinske županije

Rok: kontinuirano

2.1.3. Hrvatske ceste iŽupanijska uprava za ceste dužne su izraditi godišnji plan čišćenja cestovnog pojasa od lako zapaljivih tvari, odnosno onih tvari koje bi mogle izazvati požar ili omogućiti/olakšati njegovo širenje uz javne prometnice koje prolaze kroz šume, koje su od posebnog značaja. Temeljem navedenog godišnjeg plana provoditi redovna čišćenja cestovnog pojasa. Godišnji plan čišćenja po donošenju dostaviti sudjelovateljima zadaće.

Izvršitelj zadatka: Hrvatske ceste d.o.o.

Županijska uprava za ceste

Sudjelovatelji: MUP RH, Ravnateljstvo CZ

Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin

Vatrogasna zajednica Varaždinske županije

Rok provedbe: kontinuirano

2.1.4. Za posebno zaštićen krajolik, spomenik prirode i spomenik parkovne arhitekture provoditi dodatne preventivne mjere zaštite od požara određene procjenom ugroženosti, te sustavno poboljšavati zaštitu od požara određenu odgovarajućim planovima. Za provedbu ove točke treba osigurati dostatna financijska sredstva iz planiranih sredstava javnih ustanova i proračuna jedinica lokalne i područne (regionalne) samouprave. Godišnji plan operativne provedbe programa aktivnosti zaštite od požara dostaviti sudjelovateljima zadaće.

Izvršitelj zadataka: Javna ustanova za upravljanje zaštićenim prirodnim vrijednostima na području Varaždinske županije

Sudjelovatelji: Ministarstvo zaštite okoliša i prostornog uređenja

MUP RH, Ravnateljstvo CZ

Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin

Vatrogasna zajednica Varaždinske županije

Vatrogasne zajednice gradova i općina

Rok: kontinuirano

2.1.5. Hrvatske šume odnosno nadležne šumarije dužne su izraditi godišnji Plan operativne provedbe programa aktivnosti zaštite od požara, temeljem koje će se prići izradi prosjeka kroz posebno ugrožene šume na području Županije u suradnji s općinskim vatrogasnim zapovjednicima, te na razini Županije uz sudjelovanje županijskog vatrogasnog zapovjednika. Za izradu prosjeka kroz posebno ugrožena šumska područja u vlasništvu fizičkih osoba financijska sredstva treba osigurati u proračunima gradova i općina na čijem se području nalaze šume, a za šume u državnom vlasništvu iz planiranih sredstava Hrvatskih šuma. Godišnji plan operativne provedbe programa aktivnosti zaštite od požara dostaviti sudjelovateljima zadaće.

Izvršitelj zadatka: Hrvatske šume d.o.o.

Vatrogasna zajednica Varaždinske županije

gradovi i općine

Sudjelovatelji: Ministarstvo poljoprivrede i šumarstva

MUP RH, Ravnateljstvo CZ

Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin

Rok: kontinuirano

2.1.6. Održavati trase elektroenergetskih vodova i pripadajućim elektroenergetskim građevinama očišćene od zelenog i suhog raslinja. Godišnji plan operativne provedbe programa aktivnosti zaštite od požara dostaviti sudjelovateljima zadaće.

Izvršitelj zadatka: Hrvatska elektroprivreda d.d., DP Elektra Varaždin  
Sudjelovatelji: Vatrogasna zajednica Varaždinske županije

MUP RH Ravnateljstvo CZ

Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin

Rok: kontinuirano

2.1.7. Nadležno županijsko tijelo dužno je izvršiti pregled odlagališta komunalnog otpada glede zaštite od požara, uređenja lokacija i zdravstvene zaštite te poduzeti odgovarajuće mjere uređenja, osiguranja, čuvanja ili zabrane uporabe tih odlagališta, odnosno druge mjere za sanaciju nekontroliranih (divljih) odlagališta.

Izvršitelj zadatka: Varaždinska županija, gradovi i općine  
Rok: 30. lipnja 2024. godine

***2.2. ODRŽAVANJE PRIPRAVNOSTI SUSTAVA VATROGASTVA***

2.2.1. Obaviti opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne novine" broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine" broj 91/02), Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine" broj 31/11), odnosno temeljem važećih procjena ugroženosti od požara i tehnološke eksplozije te planova zaštite od požara Varaždinske županije, gradova i općina.

Izvršitelj: Gradovi, općine i Varaždinska županija

Sudjelovatelji: Vatrogasna zajednica Varaždinske županije

Vatrogasne zajednice gradova i općina  
Javna vatrogasna postrojba Grada Varaždina

dobrovoljna vatrogasna društva

Rok: kontinuirano

2.2.2. Za potrebe uspješnog djelovanja vatrogasnih postrojbi potrebno je osigurati odgovarajući prostor za smještaj opreme i tehnike, prostor za boravak vatrogasca, prostor za spremanje odjeće, obuće, opreme, vozila i tehnike te prostor za osposobljavanje vatrogasca i druge potrebne prostore.

Izvršitelj: Varaždinska županija, gradovi i općine

Sudjelovatelji: Vatrogasna zajednica Varaždinske županije

Vatrogasne zajednice gradova i općina  
Javna vatrogasna postrojba Grada Varaždina

dobrovoljna vatrogasna društva

Rok: kontinuirano

2.2.3. Organizirati osposobljavanje za vatrogasce, savjetovanja i seminare za dodatno osposobljavanje vatrogasaca i zapovjedništava u svrhu učinkovitije provedbe svih planiranih aktivnosti.

Izvršitelj zadataka: Vatrogasna zajednica Varaždinske županije  
Sudjelovatelji: Vatrogasne zajednice gradova i općina

Javna vatrogasna postrojba Grada Varaždina

dobrovoljna vatrogasna društva  
Rok: kontinuirano

2.2.4. Za učinkovito i uspješno djelovanje vatrogasnih postrojbi od trenutka uzbunjivanja, početka intervencije, gašenja i lokalizacije požara koristi se sustav Upravljanja vatrogasnim intervencijama (UVI), kojeg održava i kontinuirano nadograđuje Hrvatska vatrogasna zajednica (HVZ). Korisnici sustava UVI, operateri u Vatrogasno operativno središtu (VOC) i vatrogasnim postrojbama, educiraju se i usavršavaju na radionicama i seminarima.

Izvršitelj zadatka: Vatrogasne zajednice gradova i općina

Sudjelovatelji: Vatrogasna zajednica Varaždinske županije

Javna vatrogasna postrojba Grada Varaždina

dobrovoljna vatrogasna društva  
Rok: kontinuirano

2.2.5. Aktivno se uključiti u Program informativno promidžbenih aktivnosti u cilju upoznavanja pučanstva s opasnostima od nastanka požara i posljedicama koje izaziva te podizanja razine protupožarne kulture, a osigurati i uvjete za njegovu provedbu. Posebnu pozornost usmjeriti informiranju pučanstva o zakonskoj regulativi i odlukama lokalne samouprave pri spaljivanju biljnog i drugog otpada.

Izvršitelj zadatka: Vatrogasna zajednica Varaždinske županije

Sudjelovatelji: Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin

Turistička zajednica Varaždinske županije

JP Hrvatske šume

Javna ustanova za upravljanje zaštićenim prirodnim vrijednostima na području Varaždinske županije

MUP RH, Ravnateljstvo CZ   
Rok: kontinuirano

2.2.6. Temeljem važećih procjena ugroženosti od požara i tehnološke eksplozije te planova zaštite od požara Varaždinske županije, gradova i općina potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija na području Varaždinske županije. Popis pravnih osoba s pregledom raspoložive teške građevinske mehanizacije te ostalih oblika logističke potpore, s razrađenim planom aktiviranja, dostaviti županijskom vatrogasnom zapovjedniku i VOC-u Javne vatrogasne postrojbe Grada Varaždina.

Izvršitelj zadatka: gradovi i općine

Sudjelovatelji: Vatrogasna zajednica Varaždinske županije

Vatrogasne zajednice gradova i općina

Javna vatrogasna postrojba Grada Varaždina

Rok: 30. travnja 2024. godine

2.2.7. Zahtijevati od distributera vode redovito provođenje ažuriranja podataka o javnoj hidrantskoj mreži (položaj hidranata, ispravnost hidranata), redovito provođenje geodetskog snimanja vanjskih hidranata, ucrtavanje lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama i VOC-u Javne vatrogasne postrojbe grada Varaždina.

Izvršitelj zadatka: Varaždinska županija, gradovi i općine

Sudjelovatelji: Hrvatska vatrogasna zajednica

Vatrogasna zajednica Varaždinske županije

Vatrogasne zajednice gradova i općina

Javna vatrogasna postrojba Grada Varaždina

dobrovoljna vatrogasna društva

Rok: kontinuirano

2.2.8. Razraditi sustav djelovanja županijskog operativnog vatrogasnog dežurstva temeljem razvojnih projekata Hrvatske vatrogasne zajednice. Osnivanje Županijskog vatrogasnog operativnog centra.

Izvršitelj zadatka: Varaždinska županija, gradovi i općine

Sudjelovatelji: Hrvatska vatrogasna zajednica

Vatrogasna zajednica Varaždinske županije

Vatrogasne zajednice gradova i općina

Javna vatrogasna postrojba Grada Varaždina

dobrovoljna vatrogasna društva

Rok: kontinuirano

2.2.9. Organizirati najmanje dvije sjednice Županijskog vatrogasnog zapovjedništva koje je ustrojeno temeljem Plana intervencija kod velikih požara otvorenog prostora.

Izvršitelj zadatka: Varaždinska županija

Sudjelovatelji: Vatrogasna zajednica Varaždinske županije

Rok: jedna sjednica u svakom polugodištu 2024. godine

2.2.10. Organizirati najmanje jedan seminar za članove vatrogasnih zapovjedništava na razini Varaždinske županije, gradova i općina, uz razradu aktualne tematike iz područja vatrogasne operative.

Izvršitelj zadatka: Varaždinska županija

Sudjelovatelji: Vatrogasna zajednica Varaždinske županije

Rok: 30. lipnja 2024. – 15. prosinca 2024.

ZAVRŠNE ODREDBE

III.

Plan će biti dostavljen svim izvršiteljima i sudjelovateljima, nakon što ga donese Županijska skupština Varaždinske županije.

Izvršitelj: Varaždinska županija

IV.

Sredstva za provedbu obveza koje proizlaze iz ovog Plana osigurat će se u proračunima izvršitelja zadataka.

Izvršitelji: Varaždinska županija

gradovi i općine

Rok: 31. prosinca 2023. godine

V.

Županijska skupština Varaždinske županije jednom godišnje razmatra izvješće o stanju zaštite od požara na području Županije.

Izvršitelji: gradovi i općine

VI.

Godišnji provedbeni planovi unapređenja zaštite od požara jedinica lokalne samouprave na području Varaždinske županije za 2024. godinu donose na temelju ovog Plana.

Izvršitelji: gradovi i općine

VII.

Izvješće o stanju provedbe Godišnjeg provedbenog plana unapređenja zaštite od požara Varaždinske županije podnosi županijski vatrogasni zapovjednik, a dostavlja se Nacionalnom odboru za preventivnu zaštitu i gašenje požara i Hrvatskoj vatrogasnoj zajednici.

Izvršitelj: Varaždinska županija

VIII.

Godišnji provedbeni plan unapređenja zaštite od požara za područje Varaždinske županije za 2024. godinu, objavit će se u "Službenom vjesniku Varaždinske županije".

**PREDSJEDNIK**

**dr.sc. Josip Križanić**

OBRAZLOŽENJE

Zakon o zaštiti od požara ("Narodne novine" broj 92/10 i 144/22) obvezao je županije da na temelju procjene ugroženosti od požara donesu godišnji provedbeni plan unapređenja zaštite od požara za svoje područje uz sudjelovanje Ravnateljstva civilne zaštite i županijske vatrogasne zajednice.

Varaždinska županija donijela je Procjenu ugroženosti od požara i tehnoloških eksplozija za područje Varaždinske županije broj: PUP-02/2021, te je temeljem članka 13. stavka 4. Zakona o zaštiti od požara ("Narodne novine" broj 92/10 i 144/22) i Procjene ugroženosti od požara i tehnoloških eksplozija za područje Varaždinske županije potrebno donijeti i predloženi Godišnji provedbeni plan unapređenja zaštite od požara za područje Varaždinske županije za 2024. godinu, koji je izrađen uz suradnju Ravnateljstva civilne zaštite RH, Područnog ureda civilne zaštite Varaždin, Službe za inspekcijske poslova Varaždin i Vatrogasne zajednice Varaždinske županije.

Sukladno navedenom, predlaže se Županijskoj skupštini Varaždinske županije donijeti predloženi Godišnji provedbeni plan unapređenja zaštite od požara za područje Varaždinske županije za 2024. godinu.

**ŽUPAN**

**Anđelko Stričak**

**p.o.\_\_\_\_\_\_\_\_\_\_\_\_**